ओंकारजी में बनेगी वेंदात पीठ महेश्वर भी तीर्थ यात्रा में शामिल
भोपाल में बुधवार को आए वर्ष 2017-18 के बजट में जिले में विकास के लिए 900 करोड़ रुपए स्वीकृत किए गए हैं। ओंकारेश्वर में वेंदात पीठ की स्थापना, ओंकारजी व महेश्वर को मुख्यमंत्री तीर्थ यात्रा में शामिल करने का प्रस्ताव भी मंजूर किया गया है। बीते बजट में भी जिले को एक हजार करोड़ रुपए मिले थे। इस बार मिली राशि सड़क, सिंचाई परियोजना के विस्तार व पर्यटन के विकास पर खर्च होगी। इंदिरासागर के टापू भी संवरेंगे। इसमें 495 करोड़ रुपए की जावर सिंचाई परियाेजना को भी शामिल किया गया है। जिसका काम इसी साल शुरू होगा। इस परियोजना के पूरा होने से 55 गांव के 70 हजार किसानों की दो लाख हेक्टेयर भूमि सिंचित होगी।
गर्मी में खेत नहीं रहेंगे सूखे
जिले में छैगांव माखन उद्वहन सिंचाई परियोजना के टेंडर हो चुके हैं। अब जावर सिंचाई परियोजना को बजट में स्वीकृति मिलने के बाद क्षेत्र में पानी की कमी नहीं रहेगी। तेज गर्मी के मौसम में भी किसानों के खेतों तक पानी पहुंच सकेगा। यह सिंचाई परियोजनाएं जिले के िवकास में मील का पत्थर साबित होंगी। वहीं जिला मुख्यालय से लगे गांवों से लगी जमीनों के जल स्तर में भी वृद्धि होने की संभावना है। जो सड़कें स्वीकृत हुई हैं। उससे सुदूर अंचल के लोग भी आसानी से जिला मुख्यालय आ जा सकेंगे।
2.5 करोड़- खंडवा से सिहाड़ा बाया पड़ेला हनुमान मंदिर
4.46 करोड़- भैंसावा-टांडा 2.7 किमी लंबी।
2.42 लाख- अमोदा-टांडा
2.15 करोड़- कोलगांव से कवेश्वर 3.30 किमी लंबी
सुगम होगा यातायात, रोजगार के अवसर बढ़ेंगे
पर्यटन: 256 करोड़ खर्च कर संवारेंगे टापू
पर्यटन के लिए शासन ने 256 करोड़ रखे हैं। इसमें से अधिकांश वन पर्यटन को बढ़ावा देने के लिए हैं। इंदिरासागर बांध में चिह्नित 49 टापुओं पर पर्यटन बढ़ाने के लिए काम किया जाएगा। इन्हें मध्य दीप का नाम बजट में दिया है। चूंकि सरकार का प्रयास इंदिरासागर और ओंकारेश्वर के टापुओं को विकसित कर पर्यटन का बड़ा केंद्र बनाने का है। इसलिए संभावना है कि 256 करोड़ में से ज्यादातर राशि टापुओं के विकास में लगेगी।
सड़क से बायपास का विकल्प
पडेला हनुमान मंदिर से खंडवा तक बनने वाली सड़क मूंदी रोड और हरसूद रोड के बीच बायपास का काम करेगी। रिंगरोड बनने तक छोटे वाहन और आम लोग इस रास्ते से आ जा सकेंगे। भविष्य में इसे मजबूत बनाकर बड़े वाहनों के लिए भी बायपास का विकल्प दिया जा सकता है। रिंग रोड बनने तक यह बेहतर होगा।
3-4 महीने में हो जाएंगे टेंडर
जावर सिंचाई परियोजना को बजट में स्वीकृत हो गई है। साथ ही चार सड़कों को मंजूरी मिली है। इनका काम अगले 3-4 महीने में शुरू हो जाएगा। -देवेंद्र वर्मा, विधायक
hin_Deva hin_Deva hin_Deva hin_Deva bho_Deva hin_Deva mar_Deva bho_Deva hin_Deva hin_Deva hin_Deva hne_Deva hin_Deva hin_Deva hin_Deva